দাড়িভিট কাণ্ডে আদালতে ভার্চুয়াল হাজিরা তিন শীর্ষকর্তার

কলকাতা: দাড়িভিট কাণ্ডে (Darivit Case) আদালতে ভার্চুয়াল হাজিরা দিয়ে জানালেন রাজ্যের মুখ্য সচিব বিপি গোপালিকা (State Chief Secretary BP Gopalika)। দাঁড়িভিট মামলায় মুখ্যসচিব, স্বরাষ্ট্রসচিব ও এডিজি সিআইডি হাইকোর্টে (Calcutta High Court) হাজিরার নির্দেশ দিয়েছিলেন বিচারপতি রাজাশেখর মান্থা ( বিচারপতি রাজাশেখর মান্থা)৷ সেই মতো সোমবার আদালতে ভার্চুয়ালি হাজিরা দিলেন তিন শীর্ষকর্তা। দাড়িভিট কাণ্ডে আদালতে ভার্চুয়াল হাজিরা দিয়ে জানালেন রাজ্যের মুখ্য সচিব বিপি গোপালিকা। মুখ্য সচিবের সঙ্গে ছিলেন রাজ্যের স্বরাষ্ট্রসচিব নন্দিনী চক্রবর্তী এবং এডিজি সিআইডি। দাঁড়িভিট কাণ্ডে NIA কে নথি হস্তান্তর করল সিআইডি। ইতিমধ্যেই দরিভিট নিয়ে FIR দায়ের করেছে NIA। এখনও পর্যন্ত নিহত দুই ছাত্রের মৃতদেহ তাদের বাড়ির পাশে মাটিতে পোতা আছে। এই দুই মৃতদেহের দ্বিতীয়বার ময়নাতদন্তের জন্য মৃতের পরিবার এনআইএকে আবেদন জানাবে জানালেন মৃতের পরিবারের আইনজীবী।

আরও পড়ুন: কুলটিতে অফিসে ঢুকে গুলি করে খুন

সোমবার কলকাতা হাইকোর্টে (Calcutta High Court) হাজিরা দিয়ে মুখ্যসচিব বলেন, আমরা তিন জনেই হাজির হয়েছি। এনআইএকে নথি হস্তান্তর করা হয়েছে। বিচারপতি রাজাশেখর মান্থা বলেন, জানি আপনি রাজ্যের অন্যতম প্রধান প্রশাসনিক প্রধান। আপনাদের উপর গোটা রাজ্যের দায়িত্ব থাকে। তবে কোর্ট যদি কাউকে ডাকে তাহলে তাঁকে চেয়ারের সম্মান জানিয়ে আদালতে হাজির হতে হয়। এটা আমার ব্যক্তিগত সম্মানে নয় চেয়ারের সম্মানে। এবার যা সিদ্ধান্ত নেওয়ার তা প্রধান বিচারপতির ডিভিশন বেঞ্চ নেবে। প্রসঙ্গত প্রধান বিচারপতির ডিভিশন বেঞ্চ মামলাটি বিচারের জন্য ২০২৩ সালের ১৩ মে একক বেঞ্চে বিচারের জন্য ফেরত পাঠান।